มันนี่ทูเดย์
ธปท.จับมือ กฟน.
22 มิ.ย. 2559

ธปท.จับมือ กฟน.
นายไพบูลย์ กิตติศรีกังวาน รองผู้ว่าการ ด้านบริหาร ธนาคารแห่งประเทศไทย (ธปท.) ได้ร่วมลงนามบันทึกข้อตกลงว่าด้วยการใช้ประโยชน์ข้อมูลไฟฟ้า กับการไฟฟ้านครหลวง (กฟน.) ซึ่งจะนำข้อมูลการใช้ไฟฟ้ามาวิเคราะห์เศรษฐกิจ เช่น เครื่องชี้ภาวะเศรษฐกิจทั้งด้านการผลิตและบริการ การวิเคราะห์การใช้ไฟฟ้าสะท้อนการเปลี่ยนแปลงในแต่ละภาคส่วน เช่น การเติบโตของภาคอสังหาริมทรัพย์ การขยายตัวของเอสเอ็มอี การลงทุนใหม่ของธุรกิจประเภทต่างๆ และการวิเคราะห์ภาวะการเงินของครัวเรือนและผู้ประกอบการ เป็นต้น
กรุงไทยพร้อมเพย์
นายทรงพล ชีวะปัญญาโรจน์ รองกรรมการผู้จัดการใหญ่ สายงานบริหารจัดการทางการเงินเพื่อธุรกิจ ธนาคารกรุงไทย เปิดเผยว่า ธนาคารจะเปิดให้บริการลูกค้าสามารถผูกบัญชีล่วงหน้า เพื่อใช้บริการกรุงไทยพร้อมเพย์ ผ่านเอทีเอ็ม KTB netbank และสาขา ได้ตั้งแต่วันที่ 1 ก.ค.นี้ โดยไม่ต้องเสียค่าใช้จ่าย